Acku anect-a yekka-d seg zik, zman i tella teqcict ur tesɛi azal la deg twacult-is la deg tmetti, amedya:zik mi tella akken ddunit d tabujahlit; neqqen tiqcicin meḍlen-tent kan akken d timuddirin. Tamsalt-a n maḥyaf gar uqcic d teqcict tella ɣer leqbayel s wudem meqqren, anda ttwalin taqcict ur teswi ara amek yeswa uqcic, acku d wa i iɛemren axxam n baba-s akken ur inegger ara;ma d taqcict mi ar timɣur kan cwiṭ,ad tezweǧ; akken qqaren: Axxam yesɛan tullas am tirect n yiɣiɣden,din yella din yeddem-it waḍu. Ula deg uxxam xeddment tlawin i nnafsa tiɣrifin; qqarent akken ur d-rennu ara yemma-s tiqcicin.